Det startede med at en sælger lovede alt fra fuld HD på alle husets tv, at alt tv kunne køre trådløst, over til konkurrencedygtige priser på mobil i forhold til det vi havde i forvejen. Intet at det lovede kunne TDC holde og da de til sidst ville tage TV2 Zulu ud af pakken, for at gøre det til en betalingskanal, valgte vi at opsige det nye abonnement. TDC meddelte os at vi ville modtage en returkasse samt et brev, hvor det ville fremgå hvilket tv-udstyr vi skulle returnere. Det giver selvfølgelig god mening og vi havde fået en Homebox, en digitalmodtager med harddisk og tre bokse uden harddisk. I brevet fra TDC bad de os kun at returnere Homebox'en og modtageren med harddisk. Det undrede os lidt at de ikke ville have de tre andre bokse, men det kunne der være flere forklaringer på. I brevet blev vi desuden bedt om at bortskaffe andet udstyr som elektronikaffald. Der skulle dog ikke gå mere end en måneds tid før vi fik en regning på ca.4500,- for manglende tilbagelevering af udstyr, hvilket selvfølgelig fik os til at kontakte TDC for at få en forklaring på hvad det gik ud på. TDC medarbejderen kunne godt se at det var lidt mærkeligt og da vi fortalte at vi ikke havde bortskaffet det resterende udstyr endnu, ville han fremsende en ny returkasse som vi bare skulle sende resten tilbage i. Vi modtog aldrig denne returkasse, men til gengæld en ny regning, nu på ca. 4250,- (??) for manglende tilbagelevering. Endnu en gang måtte vi skrive til TDC og bede dem om at finde ud af om de vil have udstyret tilbage eller om vi skal bortskaffe det! Vi har i hvert fald ikke tænkt os at betale for det. Endnu en gang ville TDC sende en returkasse, som vi heller ikke denne gang modtog. Vi måtte, igen, skrive til TDC og bad dem beslutte hvad de ville med det udstyr for nu vil vi ikke bruge mere tid på sagen. Efter denne besked blev jeg kontaktet af en TDC medarbejder og mit indtryk fra start af var at nu skulle hun nok lige fortælle mig hvordan denne sag skulle håndteres og at jeg bare skulle finde en kasse og sende det tilbage, hvilket provokerede mig en hel del. Jeg mente absolut ikke at TDC var i en position hvor de skulle begynde at stille ekstra krav til mig. Jeg fik at vide at nu var jeg ikke samarbejdsvillig og TDC medarbejderen valgte at smide røret på!!
Nu vidste jeg godt at hvis der ikke bliver gjort mere nu, bliver jeg ved med at få rykkere for noget udstyr som TDC har bedt mig bortskaffe og som de ikke selv vil gøre ret meget for at få tilbage, så udelukkende for at forsøge at få afsluttet sagen, kørte jeg ind til en TDC butik og personligt afleverede udstyret. Jeg fik også at vide, af venner, at det burde jeg ikke have gjort når det nu er TDC der ikke magter at håndtere sagen som de selv foreslog, men jeg vil simpelthen ikke bruge mere af min fritid på det. Så, TDC - det hjælper åbenbart i nogle tilfælde hvis I bliver ved med at chikanere jeres kunder med fuldstændigt urimelige rykkere, for til sidst orker man ikke mere. Nu håber jeg bare at TDC kan håndtere at jeg HAR afleveret det tilbage og at jeg ikke fortsat får rykkere (jeg fik selvfølgelig en kvittering...), men jeg har INGEN tillid til at TDC håndterer sagen professionelt herfra - kan kun håbe...
Men en ting er sikkert - nu skal fastnet'en flyttes asap og herefter: ALDRIG MERE TDC!!!!!